text: 70-årig død efter sammenstød med traktor
  21 september 2014 kl. 06.06
  En 70-årig mand har i nat mistet livet, efter han lørdag eftermiddag kørte frontalt ind i en traktor på Krusåvej ved Alslev. Det oplyser Syd- og Sønderjyllands Politi til TV SYD.
  Den 70-årige kørte i sin bil på Krusåvej, da han kørte frontalt sammen med en traktor.
  Ulykken skete lørdag klokken 14.54. Den 70-årige, der er fra lokalområdet, blev efterfølgende kørt på hospitalet, hvor han hen på aftenen, blev konstateret død af sine kvæstelser.
  Familien er underrettet.
  Politiet ved endnu ikke, hvorfor ulykken er opstået.
  